cyanic-selkie/wikianc huggingface dataset:
শি চিনফিং
কার্যকরী কমিটিতে যোগদান ও উপ-রাষ্ট্রপতিত্ব
বিদেশী রাষ্ট্রগুলোর চীনবিষয়ক নীতিনির্ধারক ও প্রতিনিধিদের মধ্যে শি চিনফিংয়ের জনপ্রিয়তা রয়েছে। সিঙ্গাপুরের সাবেক প্রধানমন্ত্রী লী কুয়ান ইউ চিনফিং সম্পর্কে বলেন, “তিনি একজন চিন্তাশীল মানুষ যিনি রাজনৈতিক জীবনে বহু পরীক্ষা ও পর্যায় পার হয়ে এই অবস্থানে এসেছেন”। ইউ আরও বলেন, “আমি তার রাজনৈতিক সত্তাকে নেলসন ম্যান্ডেলার সাথে এদিক থেকে তুলনা করি, যে তিনি আবেগের দিক থেকে একজন স্থিতিশীল মানুষ যিনি নিজের বিচার বিবেচনাকে ব্যক্তিগত ভোগান্তি বা দুর্ভোগের দ্বারা প্রভাবিত হতে দেন না। এক বাক্যে শি চিনফিং একজন সন্তোষজনক মানুষ।”
সপ্তশৃঙ্গ
সপ্তশৃঙ্গ হলো পৃথিবীর সাতটি মহাদেশের সাতটি উচ্চতম পর্বতের সম্মিলিত নাম। সাতটি মহাদেশের সাতটি উচ্চতম পর্বতে প্রথম মানব হিসেবে পা রাখেন ১৯৮৫ সালে রিচার্ড ব্যাস।
খিচুড়ি
উপকারিতা
বেশ সহজপাচ্য এবং শক্তিদায়ক বলে অসুস্থ এবং দুর্বল মানুষকে খিচুড়ি খেতে দেওয়া হয়। বাচ্চাদের পেটে সহজে শক্ত খাবার হজম হয় না বলে তাদেরকে খুব নরম খিচুড়ি খেতে দেওয়া হয়।
যুক্তরাষ্ট্রবাদ
মৈত্রীতন্ত্রবাদ বা যুক্তরাষ্ট্রবাদ হল সরকারের একটি মিশ্র বা যৌগিক পদ্ধতি যা একটি সাধারণ সরকারকে (কেন্দ্রীয় বা "যুক্তরাষ্ট্রীয়" সরকার) আঞ্চলিক সরকারের ( প্রাদেশিক, রাজ্যীক, ক্যাণ্টোনীয়, আঞ্চলিক, বা অন্যান্য উপ-বিভাগীয় সরকার) সাথে একক রাজনৈতিক ব্যবস্থায় একত্রিত করে, ও উভয়ের মধ্যে ক্ষমতা বিভক্ত করে। আধুনিক যুগে মৈত্রীতন্ত্রবাদ পুরাতন সুইস কন্ফ়েডারেসির সময় অঙ্গরাজ্যগুলির সংঘগুলিতে প্রথম গৃহীত হয়েছিল।
ভালদিভিয়া সংস্কৃতি
ভালদিভিয়ার মানুষের থাকার জায়গারও একটি অদ্ভুত বৈশিষ্ট্য আছে। কোনও একটি জায়গাকে কেন্দ্র করে সাধারণত বৃত্তাকারে বা উপবৃত্তাকারে বাড়িগুলিকে সাজিয়ে তাদের বসতিগুলি গড়ে উঠেছিল। এখনও পর্যন্ত আবিষ্কৃত সবচেয়ে বড় ভালদিভীয় বসতিটি প্রায় ১০ হেক্টর জমির উপর গড়ে উঠেছিল। সেখানে যতদূর সম্ভব প্রায় ৩০০ মানুষ বসবাস করতো। তাদের বাড়িগুলিও ছিল বৃত্তাকার, উপবৃত্তাকার বা কিছুটা U-আকৃতির। এদের তৈরি ভেনাস মূর্তিগুলিও বিশেষভাবে বিখ্যাত। আরও উল্লেখ্য, এই মূর্তিগুলি প্রতিটিই আলাদা আলাদা ব্যক্তির - কোনও দেবীমূর্তি নয়। মূর্তিগুলি সাধারণত মাটি দিয়েই তৈরি হত।
এএফএম মহিতুল ইসলাম
বাংলাদেশর মুক্তিযুদ্ধ
মুহিতুল ইসলাম বাংলাদেশের মুক্তিযুদ্ধে লড়াই করেছিলেন । তিনি মুজিব বাহিনীর সদস্য ছিলেন এবং বাংলাদেশের স্বাধীনতার পরে অস্ত্র সমর্পণ করেছিলেন। তিনি বাংলাদেশ সরকার অফিস শাখার সহকারী হিসাবে যোগদান করেন। মুখ্যসচিবের কার্যালয় থেকে রাষ্ট্রপতির কাছে ফাইল বহন করার সময় রাষ্ট্রপতি তাকে পছন্দ করেছিলেন। তাকে রাষ্ট্রপতিদের ব্যক্তিগত সহকারী হিসাবে বদলি করা হয়েছিল।
পীড়ন–বিকৃতি বক্ররেখা
প্রকৃত পীড়ন–বিকৃতি বক্ররেখা
এখানে, n হল পদার্থ-কঠিনতা সহগ এবং K হল the প্রতিরোধশক্তি সহগ। n হল উপাদানেরর কার্য কঠিনতার একটি পরিমাপ। উচ্চ n যুক্ত বস্তু গ্রীবা তৈরিতে বাধা দেয়। সাধারণত, ঘরের তাপমাত্রায় ধাতুর n এর মান ০.০২ থেকে ০.৫ পর্যন্ত হতে পারে।
পর্যায়গুলি
তৃতীয় পর্যায় হল গ্রীবা গঠন অঞ্চল। প্রসারণ শক্তির পরে, একটি গ্রীবা অঞ্চল তৈরি হয় যেখানে স্থানীয় প্রস্থচ্ছেদ অঞ্চল গড় প্রস্থচ্ছেদের তুলনায় উল্লেখযোগ্যভাবে ছোট হয়ে যায়, অর্থাৎ ঐ অংশটি অন্য অংশের থেকে সরু হতে থাকে। গ্রীবা বিকৃতিটি অসমসত্ত্ব এবং এই সময় পীড়ন ছোট অংশে বেশি কেন্দ্রীভূত হয়। এর ফলে গ্রীবা গঠন আরো তাড়াতাড়ি হতে থাকে এবং উপাদানটি ভেঙে যায়।
পার্বত্য চট্টগ্রাম উন্নয়ন বোর্ড
ইতিহাস
বেসামরিক পর্ষদের প্রথম চেয়ারম্যান ছিলেন বীর বাহাদুর উশৈ সিং, যিনি বান্দরবান সংসদীয় এলাকায় বাংলাদেশের একজন নির্বাচিত সংসদ সদস্য ছিলেন এবং পার্বত্য চট্টগ্রাম বিষয়ক মন্ত্রণালয়ের বর্তমান মন্ত্রী। তিনি ১৯৯৬ সালে নিযুক্ত হয়েছিলেন। পরবর্তীতে ২০০২ সালে ওয়াদুদ ভূইয়া, খাগড়াছড়ি সংসদীয় এলাকার সাবেক সংসদ সদস্যকে পার্বত্য চট্টগ্রাম উন্নয়ন বোর্ডের চেয়ারম্যান হিসেবে নিযুক্ত করা হয়েছিল।
চৌগাছা পৌরসভা
শিক্ষার হার ও শিক্ষা প্রতিষ্ঠান
শিক্ষা প্রতিষ্ঠানঃ
আল-রায়াহ মসজিদ
আল-রায়াহ মসজিদ (আরবি: مسجد الراية অর্থ : আলোকিত, পতাকার মসজিদ) বা ডুবাব মসজিদ সৌদি আরবের মদিনায় অবস্থিত একটি মসজিদ। মসজিদটি মাউন্ট জুবাবের (জুবাব মানে "মাছি") উপরে অবস্থিত এবং এই অঞ্চলটি দক্ষিণে মাউন্ট সালা থেকে খুব বেশি দূরে নয়, বাম দিকে আল-উয়ুন রাস্তা, পিছনে আল-উয়ুন রাস্তা এবং সুলথানাহ রাস্তার মধ্যে আজ-জুগাইবি গ্যাস স্টেশন। বর্ণনা করা হয়েছে যে, খন্দকের যুদ্ধের সময় এই অঞ্চলে নবী মুহাম্মদের (সাঃ) জন্য একটি কমান্ড পোস্ট (তাঁবু / ছায়া) স্থাপন করা হয়েছিল, তাই এটি আল-রায়াহ নামে নামকরণ করা হয়েছিল, যার অর্থ যুদ্ধের পতাকা। মসজিদটিকে জুবাব মসজিদও বলা হয় কারণ একজন ইয়েমেনি ব্যক্তির জন্য দায়ী, যিনি গভর্নর মারওয়ান বিন আল-হাকামের সময় মদিনায় এসেছিলেন এবং একজন সরকারী কর্মকর্তাকে হত্যা করেছিলেন।। পরে তাকে মৃত্যুদন্ড দেওয়া হয় এবং জুবাব পর্বতে ক্রুশবিদ্ধ করা হয়।
চট্টগ্রাম জেলা
জনসংখ্যার উপাত্ত
২০২২ সালের জনশুমারি অনুযায়ী চট্টগ্রাম জেলার মোট জনসংখ্যা ৯১,৬৩,৭৬০ জন। এর মধ্যে পুরুষ ৪৫,৬৬,০৩৯ জন এবং মহিলা ৪৫,৯৭,০৭৬ জন এবং বাকি ৬৪৫ জন হিজড়া । জনসংখ্যার ঘনত্ব প্রতি বর্গ কিলোমিটারে প্রায় ১৭০০ জন।
ধর্মবিশ্বাস অনুসারে এ জেলার মোট জনসংখ্যার ৮৭.৪৭% মুসলিম, ১০.৭০% হিন্দু এবং ১.৮৩% বৌদ্ধ ও অন্যান্য ধর্মাবলম্বী।
নামকরণ
চট্টগ্রামের প্রায় ৪৮টি নামের খোঁজ পাওয়া গেছে। এর মধ্যে রয়েছে ‌ রম্যভুমি, চাটিগাঁ, চাতগাঁও, রোসাং, চিতাগঞ্জ, জাটিগ্রাম ইত্যাদি। চট্টগ্রাম নামের উৎপত্তি নিয়ে বিশেষজ্ঞদের মতভেদ রয়েছে। পণ্ডিত বার্নোলির মতে, আরবি "শ্যাত (খণ্ড)" অর্থ বদ্বীপ, গাঙ্গ অর্থ গঙ্গা নদী‌ এ থেকে চট্টগ্রাম নামের উৎপত্তি। অপর এক মত অনুসারে ত্রয়োদশ শতকে এ অঞ্চলে ইসলাম প্রচার করতে বার জন আউলিয়া এসেছিলেন, তারা একটি বড় বাতি বা চেরাগ জ্বালিয়ে উঁচু জায়গায় স্থাপন করেছিলেন। চট্টগ্রামের আঞ্চলিক ভাষায় 'চাটি' অর্থ বাতি বা চেরাগ এবং 'গাঁও' অর্থ গ্রাম। এ থেকে নাম হয় 'চাটিগাঁও'। আবার এশিয়াটিক সোসাইটির প্রতিষ্ঠাতা স্যার উইলিয়াম জোন্সের মতে এ এলাকার একটি ক্ষুদ্র পাখির নাম থেকে চট্টগ্রাম নামের উৎপত্তি। চট্টগ্রাম ১৬৬৬ সালে মুঘল সাম্রাজ্যের অংশ হয়। আরাকানীদের হটিয়ে মুঘলরা এর নাম রাখে ইসলামাবাদ। মোগলরা এর প্রশাসনিক সীমানা চিহ্নিত করে। ১৭৬০ সালে নবাব মীর কাশিম আলী খান ব্রিটিশ ইস্ট ইন্ডিয়া কোম্পানিকে এটি হস্তান্তর করেন। ব্রিটিশরা এর নাম রাখে 'চিটাগাং'।
মেট্রোপলিটন থানা
চট্টগ্রাম সিটি কর্পোরেশনের আওতাধীন মোট ১৬টি মেট্রোপলিটন থানা রয়েছে। মেট্রোপলিটন থানাগুলো হল:
নদ-নদী
চট্টগ্রাম জেলার প্রধান নদীর মধ্যে কর্ণফুলী নদী, হালদা নদী, সাঙ্গু নদী এবং মুহুরী নদী উল্লেখযোগ্য।
যোগাযোগ ব্যবস্থা
চট্টগ্রামের শাহ আমানত আন্তর্জাতিক বিমানবন্দর এ জেলায় আকাশপথে যোগাযোগের মাধ্যম। ঢাকাসহ দেশ ও বিদেশের বিভিন্ন শহর থেকে বাংলাদেশ বিমান, জি এম জি, ইউনাইটেড এয়ার, ওমান এয়ার সহ আরও অনেক অপারেটর ফ্লাইট পরিচালনা করে থাকে।
ভাষা ও সংস্কৃতি
চট্টগ্রাম জেলার অফিসিয়াল ভাষা বাংলা হলেও এ জেলার একটি নিজস্ব ভাষা রয়েছে, যেটি চাটগাঁইয়া নামে পরিচিত। এ ভাষার নিজস্ব বৈশিষ্ট্য, ব্যকরণ ও শব্দভাণ্ডার রয়েছে। চট্টগ্রাম জেলার অধিকাংশ লোক এ ভাষায় কথা বলে।
সাহিত্য
চট্টগ্রামে বাংলা সাহিত্যের বিকাশ শুরু হয় ষোড়শ শতকে। সে সময়কার চট্টগ্রামের শাসক পরাগল খাঁ এবং তার পুত্র ছুটি খাঁর সভাকবি ছিলেন কবীন্দ্র পরমেশ্বর ও শ্রীকর নন্দী। কবীন্দ্র পরমেশ্বর মহাভারতের অশ্বমেধ পর্বের একটি সংক্ষিপ্ত বাংলা অনুবাদ করেন। আর শ্রীকর নন্দী জৈমিনি সংহিতা অবলম্বনে অশ্বমেধ পর্বের বিস্তারিত অনুবাদ করেন।
কবি শাহ মোহাম্মদ ছগির, রহিমুন্নিসা, আলী রজা, মুহম্মদ মুকিম, কবি মুজাম্মিল, কবি আফজাল আলী, সাবিরিদ খান, কবীন্দ্র পরমেশ্বর, শ্রীকর নন্দী, দৌলত উজির বাহরাম খান, হাজী মুহম্মদ কবির, কবি শ্রীধর, সৈয়দ সুলতান, শেখ পরান, মোহাম্মদ নসরুল্লা খাঁ, মুহাম্মদ খাঁ, নওয়াজিশ খান, করম আলী, কবি কাজি হাসমত আলী।
উল্লেখযোগ্য ব্যক্তিত্ব
রাজনীতিবিদ;মেজর মুহাম্মদ ইব্রাহিম বীরপ্রতীক
হাকিম ইবনে হিযাম
ইসলাম গ্রহণের পূর্বে
নবুওয়াত প্রাপ্তির পূর্বে ছিলেন মুহাম্মদ এর অন্তরঙ্গ বন্ধু । অতঃপর খাদীজা বিনতু খুওয়াইলিদের সাথে রাসুল বিয়ের মাধ্যমে রাসুল এর সাথে ‍হাকিমের আত্মীয়তার পুনঃপ্রতিষ্ঠিত ও দৃঢ় হয় ।
ইসলাম গ্রহণ
মক্কা বিজয়ের উদ্দেশ্যে রাসুল ‘মাররাজ জাহরান’ নামক স্থানে পৌঁছে শিবির স্থাপন করেছেন । কুরাইশদের পক্ষ থেকে গোপনে খবর সংগ্রহের উদ্দেশ্যে আবু সুফিয়ান ইবনে হারব, হাকিম ইবন হিযাম ও বুদাইল ইবনে ওয়ারকা মক্কা থেকে বের হন । মক্কার অদূরে ‘আরাক’ নামক স্থানে পৌঁছালে তারা অন্ধকারে মুসলিম শিবিরে ঢুকে পরলে প্রহরীদের নিকট ধরা পরে । আবু সুফিয়ানের ঘাড়ে উমার কয়েকটি ঘুষি বসিয়ে দেন । আবু সুফিয়ান ভয়ে চেঁচিয়ে আব্বাসের সাহায্য কামনা করেন । আব্বাস ছুটে এসে তাকে উমারের হাত থেকে ছাড়িয়ে নিয়ে যান । এদিকে হাকিম ও বুদাইলকে বন্দী করে রাসূলুল্লাহর নিকট উপস্থিত করা হলে তারা স্বেচ্ছায় ইসলাম গ্রহণ করেন । পরে আবু সুফিয়ানও ইসলাম গ্রহণ করেন ।
২. যে ব্যক্তি অস্ত্র ফেলে কাবার চত্বরে বসে পড়বে সে নিরাপদ।
দান সদকা
তিনি আবু বকর ও উমরের আমলে রাষ্ট্র ভাণ্ডার হতে কোন ভাতা গ্রহণ করেননি ।
সেমবক্কম
সেমবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে তাম্বরম ও মেটবক্কম শহরদ্বয়ের মাঝে অবস্থিত একটি জনগণনা শহর।
ঢাকা পোস্ট
ঢাকা পোস্ট বাংলাদেশের একটি বেসরকারি অনলাইন সংবাদমাধ্যম। ২০২১ সালের ১৬ ফেব্রুয়ারিতে সংবাদ মাধ্যমটি যাত্রা শুরু করে। বর্তমানে মহিউদ্দিন সরকার এর সম্পাদক হিসেবে দায়িত্ব পালন করছেন। সংবাদ মাধ্যমটি ইউএস-বাংলা গ্রুপের একটি প্রতিষ্ঠান। ২০২১ সালের অ্যালেক্সা রেঙ্কিং অনুসারে, ঢাকা পোস্ট-এর অবস্থান বিশ্বব্যাপী ৩,৪৭৯তম এবং বাংলাদেশে ষষ্ঠ। যা সংবাদ প্রতিবেদন মূলক ওয়েবসাইটগুলির মধ্যে দ্বিতীয় এবং বাংলাদেশে প্রথম স্থানে থাকা ইন্টারনেট-ভিত্তিক সংবাদপত্র।
জারদ বাতাসি
জারদ বাতাসি (বৈজ্ঞানিক নাম: Neptis miah (Moore)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।
বর্ণনা
ডানার উপরিতল : ডানার উপরিতল কালচে বাদামি বা কালো ও কমলা-হলুদ দাগ-ছোপ-বন্ধনী যুক্ত। সামনের ডানায় সেল-এর দাগটি লম্বা,অনুভূমিক (horizontal), অবিচ্ছিন্ন ও ডানার গোড়া (base) থেকে সরুভাবে উৎপন্ন হয়ে ক্রমশ চওড়া হয়ে শেষপ্রান্তে তীক্ষ্ণ। উক্ত সেল -এর দাগটির উপরের কিনারায় শেষপ্রান্তের খানিক আগে একটি ছোট খাঁজ যুক্ত (dentate)। ডিসকাল ছোপগুলির মধ্যে ১ ও ২ নং শিরামধ্যের (inter-space) ছোপ দুটি হলুদ বাতাসি দের মতো সুস্পষ্টভাবে পৃথক নয়; গায়ে গায়ে লাগানো। ১ বি শিরামধ্যের ছোপটি লম্বাটে, ২ নং এর টি আকারে বড়। কোস্টাল শিরার নিচ থেকে ৪ নং শিরামধ্য অবধি একটি ডিসকাল পটি বর্তমান। উক্ত ডিসকাল পটি ২ নং শিরামধ্যের ডিসকাল ছোপটির মধ্যবর্তী ডিসকাল ছোপটি ক্ষুদ্র ও অস্পষ্ট। সাব-টার্মিনাল রেখাটি অস্পষ্ট ও ফ্যাকাশে এবং শীর্ষভাগ (apex) থেকে টরনাসের উপর পর্যন্ত বিন্যস্ত।
আচরণ
এই প্রজাতি সুলভ দর্শন নয় (uncommon) ও এদের উড়ান মোটামুটি মধ্যগতির, তবে প্রয়োজনে এরা গতিবৃদ্ধি করতে পারে। স্বভাব মোটের উপর অন্যান্য সেইলারদের মতো। এরা ডানা অনুভূমিক রেখে বাতাসে ভেসে ওড়ে (glide) ও মাঝেমাঝে ডানা ঝাপটায়। পাতায় ডানা মেলা ও বন্ধ অবস্থায় বসে রসপান, রোদ পোহানো এবং ভিজে মাটিতে বা পাথরের ভিজে ছোপে বসেও খ্যাদরস আহরণ ও রোদ পোহানো এদের অভ্যাসের মধ্যে পড়ে।জঙ্গলের পথের ধরে নদী-ঝর্ণার কিনারা, নদীখাত এদের পছন্দের বাসস্থান। এই প্রজাতি ফুলে অবস্থান করে মধুপান করে। এরা কখনো কখনো এক জায়গায় অনেকক্ষন বসে থাকে ও ক্রমাগত ডানা খোলা-বন্ধ করতে থাকে। পাহাড়ি জঙ্গলে পাদদেশ থেকে ১৫০০ মি, উচ্চতা পর্যন্ত নদী বা ঝর্ণার কিনারা এদের বিশেষ পছন্দের বাসভূমি। মার্চ থেকে ডিসেম্বর অবধি এই প্রজাতির বিচরণ চোখে পড়ে।
বাস্তব - দ্য রিয়্যালটি
কাহিনী
বাব্বন রাও যখন রঘুনাথের উপর নির্ভর করেন, তখন আরও কয়েকজন রয়েছেন যারা রঘুনাথকে তুচ্ছ করেছেন এবং কখন কোনও ত্রুটি করেন তা দেখার জন্য তিনি অপেক্ষায় রয়েছেন। রঘুনাথ তা করেন এবং বাব্বন রাও শীঘ্রই জনগণ ও সরকারের গুরুতর চাপের মধ্যে পড়েছেন। তিনি রঘুনাথের জন্য শ্যুট-টু-হত্যার পরোয়ানা জারি করেন। দেহ ফুটিয়া একটি এনকাউন্টারে নিহত হয়। তারপরে রঘু কিশোরের কাছ থেকে জানতে পারে যে তাকে একটি "এনকাউন্টার" করে হত্যা করার জন্য পুলিশকে নির্দেশ দেওয়া হয়েছে। পুলিশ এবং বাব্বন রাওর দু'জনেই রঘু এখন পলাতক। রঘুনাথ এখন জানেন যে তাকে অবশ্যই স্ত্রী, বাবা-মা এবং পরিবারকে রক্ষা করতে হবে, কারণ তারাও বিপদে রয়েছে। তিনি বুঝতে পারেন যে এই কঠোর বাস্তবতা থেকে কোনও রেহাই পাওয়া যায় না। তিনি সুলেমান ভাইয়ের (পরেশ রাওয়াল) সহায়তায় বাব্বন রাওর সাথে দেখা করার ব্যবস্থা করেন এবং বাববান রাওকে হত্যা করেছে কারণ তিনি ভবিষ্যতে অন্যের জীবনকে নষ্ট করে দেবেন। প্রক্রিয়াধীন অবস্থায় সুলাইমান ভাইকেও হত্যা করা হয়েছে।
ক্রমপ্রজাতি
বিবর্তনীয় প্রজাতির ক্ষেত্রে একটি পূর্বপুরুষ থেকে একাধিক সমসাময়িক প্রজাতির জন্ম হতে পারে, কিন্তু ক্রমপ্রজাতির বড় বৈশিষ্ট্য হচ্ছে পূর্বপুরুষ থেকে ক্রম-বিবর্তনের যেকোন সময়ে কেবল একটি প্রজাতিই অস্তিত্বশীল থাকে। অনেক দিন ধরে বিবর্তনের পর পূর্বপুরুষ এবং উত্তরপুরুষ আলাদা প্রজাতি হয়ে যেতে পারে কিন্তু একটি নির্দিষ্ট সময়ে প্রজাতির সংখ্যা কেবল একটি।
ম্যাথওয়ার্ল্ড
ম্যাথওয়ার্ল্ড হল এরিক ডব্লিউ. ওয়াইস্টাইনের একটি অনলাইনভিত্তিক সৃষ্টিকর্ম যা গণিতের রেফারেন্স হিসেবে স্বীকৃত। গণিতের বিশ্বকোষস্বরূপ এই অনলাইন রচনার সিংহভাগের কৃতিত্ব ওয়াইস্টাইনের। বর্তমানে এটি ওলফ্রাম রিসার্চ, ইনকর্পোরেটেড কর্তৃক স্পন্সরকৃত ও লাইসেন্স প্রাপ্ত। এর পূর্বে ন্যাশনাল সায়েন্স ফাউন্ডেশনের ন্যাশনাল সায়েন্স ডিজিটাল লাইব্রেরি যা ইউনিভার্সিটি অব ইলিনয় অ্যাট আর্বানা-শ্যাম্পেইনের অনুমোদিত তার মাধ্যমে ম্যাথওয়ার্ল্ডকে আংশিকভাবে অর্থায়ন করা হত।
ইতিহাস
সাইটের নির্মাতা পদার্থবিজ্ঞান এবং জ্যোতির্বিজ্ঞানের ছাত্র এরিক ডব্লিউ ওয়াইস্টাইনের ছিল গাণিতিক অনুশীলনীর নোট লেখার অভ্যাস। ১৯৯৫ সালে তিনি তার নোটগুলো “এরিকস ট্রেজার ট্রোভ অব ম্যাথমেটিকস” নামে অনলাইনে দেন যেখানে গাণিতিক অনেক বিষয়ের উপর কয়েকশ পৃষ্ঠা/নিবন্ধ ছিল। ওয়েব জগতে এ সাইটটি গণিতের জন্য একটি একক বিশাল ভাণ্ডার বা সম্পদ হিসেবে জনপ্রিয় হয়ে ওঠে। ওয়াইস্টাইন ধারাবাহিকভাবে তার নোটগুলোর উন্নয়ন ঘটাতে থাকেন, এর পাশাপাশি তিনি অনলাইন পাঠকদের কাছ থেকে বিভিন্ন সংশোধন এবং তাদের মন্তব্যও গ্রহণ করতে থাকেন। ১৯৯৮ সালে তিনি সিআরসি প্রেসের সাথে একটি চুক্তি করার পর সাইটের বিষয়বস্তু "সিআরসি কনসাইজ এনসাইক্লোপিডিয়া অফ ম্যাথমেটিকস" শিরোনামে মুদ্রিত এবং সিডি-রম আকারে প্রকাশ করা হয়। তখন সাধারণ মানুষের জন্য ফ্রি অনলাইন সংস্করণ কেবল আংশিকভাবে উপলব্ধ ছিল। ১৯৯৯ সালে ওয়াইস্টাইন ওলফ্রাম রিসার্চ ইনকর্পোরেটেডের কাজে যোগদান করেন। ওলফ্রাম রিসার্চ ইনকর্পোরেটেড ম্যাথ ট্রেজার ট্রোভের নাম পরিবর্তন করে ম্যাথওয়ার্ল্ড রাখে এবং অ্যাক্সেস সীমাবদ্ধতা (সবার জন্য উন্মুক্ত করে দেওয়ার মাধ্যমে) ছাড়াই কোম্পানির ওয়েবসাইটে এটি হোস্ট করে।
সিআরসি বিতর্ক ও মামলা
ম্যাথওয়ার্ল্ডের বিষয়বস্তু কেবল মুদ্রিত থাকার চুক্তিটি লঙ্ঘনের অভিযোগে ২০০০ সালে সিআরসি প্রেস ওলফ্রাম রিসার্চ ইনকর্পোরেটেড, এর প্রেসিডেন্ট স্টিফেন ওলফ্রাম এবং লেখক এরিক ওয়াইস্টাইনের বিরুদ্ধে মামলা দায়ের করে। আদালতের নিষেধাজ্ঞা অনুসারে সাইটটি বন্ধ করে দেওয়া হয়।
বাবা কেন চাকর
পুনঃনির্মাণ
চলচ্চিত্রটি ১৯৯৮ সালে একই নামে স্বপন সাহার পরিচালনায় ভারতে বাংলা ভাষায় পুনঃনির্মাণ করা হয়, যেখানে কেন্দ্রীয় চরিত্রে পুনরায় অভিনয় করেন রাজ্জাক।
বনী হরিতসাহ মসজিদ
বানি হারিতশাহ মসজিদ (আরবি: مسجد بني حارثة), বা মসজিদ আল-মুস্তারাহ সৌদি আরবের মদিনায় অবস্থিত একটি মসজিদ। এটি সৈয়দ অসি-সুহাদা'র রাস্তায় অবস্থিত। এই নামকরণটি ইসলামের নবী মুহাম্মদের উহুদের যুদ্ধ থেকে ফিরে আসার পথে একবার এই জায়গায় বিশ্রাম নেওয়ার একটি বিবরণ থেকে এসেছে। মুস্তারাহ শব্দের অর্থ বিশ্রামের জায়গা।
আর্নেস্ট অ্যালেন এমারসন
আর্নেস্ট অ্যালেন এমারসন একজন কম্পিউটার বিজ্ঞানী এবং ইউনিভার্সিটি অব টেক্সাস অ্যাট অস্টিন এর একজন অধ্যাপক। তিনি ২০০৭ সালে টুরিং পুরস্কার লাভ করেন।
অরিক্স
আরবীয় অরিক্স শুধুমাত্র একটি সুরক্ষিত-প্রজনন প্রোগ্রামের অংশ হিসাবে টিকে আছে এবং বন্য পরিবেশের সাথে পুনঃপ্রবর্তনের মাধ্যমে বিলুপ্তির হাত থেকে রক্ষা পেয়েছে। স্কিমিটার অরিক্স এখন বন্য অঞ্চলে বিলুপ্ত হিসাবে তালিকাভুক্ত। এটিকে বর্তমানে সুরক্ষিত-প্রজনন কর্মসূচির মাধ্যমে আবার ফিরিয়ে আনার চেষ্টা চলছে।
জনপ্রিয় সংস্কৃতিতে অরিক্স
অরিক্স হল নামিবিয়া, কাতারের জাতীয় প্রাণী এবং কাতার এয়ারওয়েজের কোম্পানির লোগো হিসেবেও অরিক্স ব্যবহৃত হচ্ছে।
অনাবৃত্তি
উপনিষদিক সংযোগ
তার ঐশ্বরিক মহিমা যে পর্যন্ত ছড়িয়ে পড়ে; এই সমস্ত প্রাণীর সমগ্র মহাবিশ্ব তাঁর একটি চতুর্ভুজ মাত্র। কিন্তু পুরুষ (অনন্ত সত্ত্বা) তার চেয়েও বড়, তাঁর তিনটি অমর চতুর্ভুজ তাঁর নিজের দীপ্তিতে প্রতিষ্ঠিত।"
মুক্তির প্রকৃতি
প্রবাদ কর্মের অবসানে জীবনমুক্ত মৃত্যুতে বিদেহ মুক্তি (শরীর থেকে মুক্তি) লাভ করে এবং ব্রহ্মের সাথে এক হয়ে যায়। মৃত্যুর সময় অঙ্গগুলির কাজ (কথা ইত্যাদি) মনের মধ্যে একত্রিত হয় (ব্রহ্মসূত্র ৪.২.১)। তারপরে মন প্রাণে মিশে যায়, এবং প্রাণ (প্রাণশক্তি) জীবের (ব্যক্তিগত আত্মা) মধ্যে মিশে যায় (ব্রহ্মসূত্র ৪.২.৩-৪)। এই প্রস্থানের পদ্ধতিটি সগুণ ব্রহ্ম ও অজ্ঞ উভয়ের জন্যই সাধারণ তাদের পথের শুরু পর্যন্ত অমরত্বের দিকে নিয়ে যায় কারণ এটি এই জীবনের সাথে সম্পর্কিত কিছু। সূক্ষ্ম দেহ ব্রহ্ম প্রাপ্তি পর্যন্ত স্থায়ী হয়। নির্গুণ ব্রহ্মকে জানার প্রাণ ব্যক্তি আত্মা থেকে প্রস্থান করে না, প্রাণের সাথে আত্মা দেহ থেকে বেরিয়ে যায় যা ব্রহ্মে মিশে যায় এবং ব্রহ্মের সাথে পরম অ-ভেদ ঘটে (ব্রহ্মসূত্র ৪.২.১৬)। সগুণ ব্রহ্মের জ্ঞাতা আত্মা মৃত্যুর সময় হৃদয়ে আসে এবং সেখান থেকে সুসুমনা দিয়ে বেরিয়ে যায়; এটি মৃত্যুর পরে সূর্যের রশ্মি অনুসরণ করে এবং ব্রহ্মলোকে যায় (ব্রহ্মসূত্র ৬.২.১৮)। পাঠ্যগুলি বিভিন্ন পথের উল্লেখ করে এবং তাদের বর্ণনা দেয় কিন্তু বাদরায়ণ আমাদেরকে বলে যে তারা একই পথের শুধুমাত্র বিভিন্ন বিবরণ উল্লেখ করে এবং দেয় (ব্রহ্মসূত্র ৪.৩.১)।
সন্ত্রাসবাদের বিরুদ্ধে বিশ্বযুদ্ধ পরিষেবা পদক
সন্ত্রাসবাদের বিরুদ্ধে বিশ্বযুদ্ধ পরিষেবা পদক (জিডব্লিউওটি-এসএম) হল মার্কিন যুক্তরাষ্ট্রের সশস্ত্র বাহিনীর একটি সামরিক পুরস্কার যা প্রেসিডেন্ট জর্জ ডব্লিউ. বুশ কর্তৃক ১২ মার্চ ২০০৩ সালে নির্বাহী আদেশ ১৩২৮৯ এর মাধ্যমে তৈরি করা হয়েছিল। এই পদকটি সেই সামরিক পরিষেবা সদস্যদের স্বীকৃতি দেয় যারা ১১ সেপ্টেম্বর ২০০১ থেকে এখনও পর্যন্ত নির্ধারিত তারিখ পর্যন্ত সন্ত্রাসের বিরুদ্ধে যুদ্ধে সন্ত্রাসবাদের বিরুদ্ধে অভিযানে সহায়তা করেছে।
সত্যনারায়ণ শাস্ত্রী
সংক্ষিপ্ত জীবনী
কাশীর প্রথা অনুসারে, প্রথম থেকেই শাস্ত্রীজি দরিদ্র ও অসহায় ছাত্রদের সাহায্য করতেন এবং বাড়িতে তাদের শিক্ষা দিতেন। তিনি "মা কালী" এবং "বাবা বিশ্বনাথ" এর একান্ত ভক্ত ছিলেন।
ভিভিয়ান বালাকৃষ্ণান
চিকিৎসা পেশা
বালাকৃষ্ণান ১৯৯৯ থেকে ২০০২ সাল পর্যন্ত সিঙ্গাপুর সশস্ত্র বাহিনীর দ্বিতীয় কমব্যাট সাপোর্ট হাসপাতালের কমান্ডিং অফিসার ছিলেন।
সেইলর ইয়ং
অবসর
১২ ডিসেম্বর, ১৯৬৪ তারিখে ৮৮ বছর বয়সে এসেক্সের রোচফোর্ড এলাকার হাসপাতালে সেইলর ইয়ংয়ের দেহাবসান ঘটে।
বাঁকুড়া-মসাগ্রাম রেলপথ
ইতিহাস
বাঁকুড়া-দামোদর রেলপথের পুরনো মিটার গেজ রেলপথটি ১৯৯৮ সালে ভারতীয় রেলপথের দক্ষিণ পূর্ব রেল কর্তৃক পুনর্বিন্যস্ত করার পরিকল্পনা করা হয়েছিল একটি বিস্তৃত গেজ লাইন হিসাবে। পরিকল্পনাটি ছিল একটি পুরনো মিটার গেজের রেলপথটিকে ব্রডগেজ রেলপথে রূপান্তর করা এবং মাসগ্রামের কাছে হাওড়া-বর্ধমান কর্ড লাইনের সাথে এটি সংযুক্ত করা। কাজটি তিনটি পর্যায়ে সম্পন্ন করা হয়েছে: বাঁকুড়া-সোনামুখী রেলওয়ে স্টেশন, সোনামুখি-রায়নার রেলওয়ে স্টেশন, এবং রায়নগর-মসাগ্রাম রেলওয়ে স্টেশন।
নবদুর্গা
নবদুর্গা ( দেবনাগরী: नवदुर्गा ) বলতে আভিধানিক ভাবে দেবী পার্বতীর দুর্গার রূপের নয়টি রূপকে বোঝানো হয় ৷ হিন্দু পুরাণ অনুসারে এগুলো দেবী পার্বতীর নয়টি ভিন্ন রূপ ৷ এই নয় রূপ হল যথাক্রমে - শৈলপুত্রী, ব্রহ্মচারিণী, চন্দ্রঘণ্টা, কুষ্মাণ্ডা, স্কন্দমাতা, কাত্যায়নী, কালরাত্রি, মহাগৌরী এবং সিদ্ধিদাত্রী ৷ প্রতি শরৎকালে নবরাত্রির নয় দিনে প্রতিদিন দেবী পার্বতীর দুর্গা রূপের এই নবরূপের এক একজনকে  পূজা করা হয় ৷আসলে এই নয়টি রূপের সব গুন বর্তমান দেবী পার্বতীর দুর্গা রূপে, যেই রূপে দেবী পার্বতী বধ করেন হিরণ্যাক্ষাসুরের বংশধর অসুররাজ দুর্গমাসুরকে। দেবী দুর্গার অপর নাম "দুর্গতিনাশিনী"।
ভগবতীর বিভিন্ন রূপ
৭. কালরাত্রি: এখানে দেবী কৃষ্ণবর্ণা। আলুলায়িত কেশে তিনি ধাবিত শত্রুর দিকে। তার কণ্ঠে বিদ্যুতের মালিকা। ত্রিনয়নী দেবীর শ্বাস প্রশ্বাসে বেরিয়ে আসে আগুনের হলকা। ভীষণদর্শনা দেবীর তিন হাতে অস্ত্র। এক হাতে ভক্তদের প্রতি বরাভয়। এই রূপই উপাসিত হয় কালিকা রূপে। তবে এই রূপেও দেবী ভক্তের শুভ করেন। তাই অন্যদিকে তিনি শুভঙ্করিণী। দেবীর বাহন গর্দভ। ভক্তরা তার পুজো করেন নবরাত্রির সপ্তম রাতে |
বাঘেরপাড়া পৌরসভা
শিক্ষার হার ও শিক্ষা প্রতিষ্ঠান
শিক্ষার হারঃ
বুস্টার নুপেন
ব্যক্তিগত জীবন
নরওয়েজীয় পরিবারের সন্তান ছিলেন তিনি। শৈশবকালেই তার একটি চোখ নষ্ট হয়ে গিয়েছিল। জোহেন্সবার্গের রাজা অষ্টম এডওয়ার্ড স্কুলে পড়াশোনা করেছেন। এরপর ৪৫ বছর জোহেন্সবার্গে অ্যাটর্নি হিসেবে আইনচর্চায় নিমগ্ন থাকেন।
মিষ্টি
মিষ্টির প্রকারভেদ
thumb|পাত্র ভর্তি [[রসমালাই। চাঁদপাড়া বাজার থেকে ১ কিমি দূরে চাঁদপাড়া-পাল্লা রোডের পাশে একটি ছোট মিষ্টির দোকানে। দুধ, দুধের সর, ছানা ও ময়দা দিয়ে তৈরি হয় এই রসমালাই]] thumb|right|250px|কালোজাম বাংলার মিষ্টিকে দু'ভাগে ভাগ করেছেন সুকুমার সেন। প্রথম ভাগে আছে একক উপাদানে তৈরি মিষ্টি। এ ধরনের মিষ্টিতে গুড় বা চিনির সাথে আর কিছু মিশ্রিত থাকে না। যেমনঃ গুড় বা চিনির নাড়ু ও চাকতি, পাটালি, বাতাসা, খাজা, ছাঁচ ইত্যাদি। দ্বিতীয় ধরনের মিষ্টিকে আরো দু' রকমে ভাগ করা চলে। গুড় বা চিনির সাথে দুগ্ধজাত কোন উপকরণ ছাড়া অন্য দ্রব্য সহযোগে তৈরিকৃত মিষ্টান্ন। যেমনঃ নারকেল, তিল এসবের নাড়ু, চিঁড়া, মুড়ি, খৈ-এর মোয়া ইত্যাদি। দুগ্ধজাত দ্রব্যযোগে তৈরি নানান ধরনের মিষ্টি রসিক ও মিষ্টিপ্রিয় বাঙালির সুপরিচিত। চিনির সাথে ছানার সংযোগে তৈরি হয় সন্দেশ ও মণ্ডা। আবার এই ছানা রসে মাখিয়ে তৈরি হয় রসগোল্লা, দুধে ডোবালে রসমালাই। বেসনের ছোট ছোট দানা ঘিয়ে ভেজে তৈরি হয় বুন্দিয়া, যা দেখতে ছোট বিন্দুর মতো। কড়া পাকে প্রস্তুতকৃত বুন্দিয়াই মতিচুর লাড্ডুর কাঁচামাল।
কয়েকপ্রকারের মিষ্টি
মিষ্টি নির্মাতা, মিষ্টির দোকান
মিষ্টি নির্মাণ একটি বিশেষ কলা। যারা মিষ্টি তৈরী করে তাদের বলা হয় ময়রা।
সুইডীয় ভাষা
ব্যাকরণ
আদি মধ্যযুগীয় সুইডীয় ভাষার ব্যাকরণ আধুনিক সুইডীয় ভাষার তুলনায় জটিল ছিল। বিশেষ্য, বিশেষণ, সর্বনাম ও কিছু সংখ্যাবাচক শব্দ চারটি কারক ও তিনটি লিঙ্গ দ্বারা চিহ্নিত হত। বর্তমান আধুনিক সুইডীয় ভাষায় কারকের সংখ্যা কমে মাত্র দুইটিতে দাঁড়িয়েছে (কর্তা ও সম্বন্ধ), আর লিঙ্গের সংখ্যা কমে হয়েছে দুই। ক্রিয়াগুলিও আগে বচন, পুরুষ ও ভাবভেদে রূপ পরিবর্তন করত। বর্তমানে ক্রিয়ারূপের জটিলতা অনেকটাই কমে এসেছে।
শব্দভাণ্ডার
সুইডীয় ভাষার শব্দভাণ্ডারের মূল অংশ প্রাচীন জার্মানীয় ভাষা থেকে এসেছে। সুইডেনে খ্রিস্টধর্মের আগমনের পর ও জ্ঞানচর্চার বৃদ্ধির সাথে সাথে লাতিন ও গ্রিক ভাষা থেকে বহু বিদেশী শব্দ সুইডীয়তে প্রবেশ করে। ১৩শ-১৬শ শতকে হানসেয়াটিক লিগের সময়ে এই ভাষায় নিম্ন জার্মান শব্দের আগম হয়। ১৭শ শতকে জার্মান ভাষা থেকে এবং ১৭শ ও ১৮শ শতকে ফরাসি ভাষা থেকে সুইডীয় ভাষায় প্রচুর শব্দ ঋণ নেয়া হয়।
২০১৮ আফগানিস্তান ক্রিকেট দলের আয়ারল্যান্ড সফর
আফগানিস্তান জাতীয় ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য আগস্ট ২০১৮ এ আয়ারল্যান্ড সফর করে।
সালমান খান
চিত্রনাট্যকার সেলিম খানের জ্যেষ্ঠ পুত্র সালমান খান ১৯৮৮ সালে বিবি হো তো অ্যায়সি চলচ্চিত্রে একটি গৌণ ভূমিকায় অভিনয়ের মধ্যে দিয়ে বলিউডে আত্মপ্রকাশ করেন। কেন্দ্রীয় চরিত্রে তার অভিনীত প্রথম চলচ্চিত্র ম্যায়নে পিয়ার কিয়া (১৯৮৯) ব্যবসাসফল হয়। এই ছবিতে কাজের জন্য তিনি শ্রেষ্ঠ নবাগত অভিনেতা বিভাগে ফিল্মফেয়ার পুরস্কার লাভ করেন। এরপর নব্বইয়ের দশকে তিনি বলিউডে বেশ কিছু ব্যবসাসফল হিন্দি চলচ্চিত্র উপহার দেন, তন্মধ্যে রয়েছে প্রণয়মূলক নাট্যধর্মী হাম আপকে হ্যাঁয় কৌন..! (১৯৯৪), মারপিটধর্মী রোমহর্ষক করন অর্জুন (১৯৯৫), হাস্যরসাত্মক জুড়ওয়া (১৯৯৭), প্রণয়ধর্মী প্যায়ার কিয়া তো ডরনা ক্যায়া (১৯৯৮), হাস্যরসাত্মক বিবি নাম্বার ওয়ান (১৯৯৯) এবং পারিবারিক নাট্যধর্মী হাম সাথ-সাথ হ্যাঁয় (১৯৯৯)। ২০০০-এর দশকে কিছু সময় পিছিয়ে পড়ার পর তিনি ২০১০-এর দশকে আরও বেশি তারকা খ্যাতি অর্জন করেন। এই সময়ে তিনি ব্যবসাসফল দাবাং (২০১০), রেডি (২০১১), এক থা টাইগার (২০১২), কিক (২০১৪), সুলতান (২০১৬) ও টাইগার জিন্দা হ্যায় (২০১৭) চলচ্চিত্রে কেন্দ্রীয় চরিত্রে অভিনয় করেন। এছাড়া ২০১০ সাল থেকে তিনি বিগ বস প্রতিযোগিতার সঞ্চালক হিসেবে দায়িত্ব পালন করছেন। ফোর্বস সাময়িকীর ২০১৫ সালের বিশ্বের সর্বোচ্চ পারিশ্রমিক গ্রহীতা ১০০ তারকা বিনোদনদাতা তালিকা অনুসারে সালমান খান $৩৩.৫ মিলিয়ন আয় করে অমিতাভ বচ্চনের সাথে যৌথভাবে ভারতীয়দের মধ্যে শীর্ষস্থানীয় এবং সারা বিশ্বে ৭১তম স্থান অধিকার করেন।
ভারতীয় রিপাবলিকান পার্টি (গণতান্ত্রিক)
৫ মে ২০১১-এ, আরপি(ডি) নিজেকে বিজেপি- নেতৃত্বাধীন এনডিএ- এর সাথে যুক্ত করে। ২০১৫ সালে, এটি প্রধানমন্ত্রী প্রার্থী- নরেন্দ্র মোদীর জন্য ২৬টি রাজনৈতিক মিত্রদের মধ্যে একটি হিসাবে তালিকাভুক্ত হয়েছিল।
নরওয়েতে গাঁজা
অপরাধীকরণ
১৮ মে ২০২২-এ, নরওয়েজীয় অ্যাটর্নি জেনারেল সুপ্রিম কোর্টের রায়ের উপর ভিত্তি করে নতুন নির্দেশিকা প্রকাশ করে। মাদকাসক্তদের ব্যক্তিগত ব্যবহারের জন্য স্বল্প পরিমাণে মাদকের ব্যবহার, অর্জন এবং দখল আর শাস্তিযোগ্য হবে না। অ্যাটর্নি জেনারেল সিদ্ধান্ত নিয়েছেন যে সন্দেহ হচ্ছে এমন মামলায় আসামিদের উপকার করা যেখানে মাদকাসক্তির কোনো ইঙ্গিত রয়েছে।
তুষার
রেকর্ড
নীচে তুষারপাত এবং তুষারপাত সম্পর্কিত বিশ্ব রেকর্ড রয়েছেঃ
লাম্ফুন প্রদেশ
প্রতীক
প্রাদেশিক ফুল হল ফ্লেম অফ দ্য ফরেস্ট ( Butea monosperma ), এবং প্রাদেশিক গাছ হল রেইন ট্রি ( Samanea saman )।
বাংলাদেশ সুপ্রিম কোর্ট আইনজীবী সমিতি
ইতিহাস
২০২০ সালের এপ্রিল মাসে, অ্যাসোসিয়েশন বাংলাদেশে কোভিড-১৯ মহামারী চলাকালীন আর্থিক সমস্যার সম্মুখীন আইনজীবীদের সুদমুক্ত ঋণ প্রদান শুরু করে। ৯ অক্টোবর ২০২০, সুপ্রিম কোর্ট আইনজীবী সমিতির সভাপতি, এ এম আমিন উদ্দিন, বাংলাদেশের অ্যাটর্নি জেনারেল নিযুক্ত হন।
১০ নভেম্বর ২০২০ সালে সমিতি প্রধান বিচারপতি সৈয়দ মাহমুদ হোসেনের কাছে বিচারপতি ও আইনজীবীদের মধ্যে বিরোধে মধ্যস্থতার অনুরোধ জানিয়ে একটি চিঠি পাঠায়। সৈয়দ সায়েদুল হক সুমন এবং ইশরাত হাসান নামে দুই আইনজীবী প্রধান বিচারপতির সামনে হাজির হয়েছিলেন এবং তাদের মতে তাদের সাথে “অশালীন আচরণ” করা হয়েছিল যা তারা ফেসবুকে পোস্ট করেছিলেন। বিচারপতি গোবিন্দ চন্দ্র ঠাকুর ও বিচারপতি মোহাম্মদ উল্লাহ ফেসবুক পোস্ট নিয়ে তাদের বিরুদ্ধে আদালত অবমাননার রুল জারি করেন।
পারুল পারমার
খেলোয়াড় জীবন
তিনি ২০১৭ বিডব্লিউএফ প্যারা-ব্যাডমিন্টন বিশ্ব চ্যাম্পিয়নশিপে মহিলাদের একক এবং ডাবলসে স্বর্ণ জিতেছেন। একক ফাইনালে তিনি থাইল্যান্ডের ওয়ান্ডি কামতামকে পরাজিত করেন। জাপানের আকিকো সুগিনোর সাথে, তিনি ডাবলসের ফাইনালে চীনের চেং হেফাং এবং মা হুইহুইকে পরাজিত করেছিলেন।
বোস কেবিন
ইতিহাস
রাজনৈতিক নেতৃবৃন্দের মধ্যে যরা বোস কেবিনে আড্ডা দিতেন তাদের মধ্যে উল্লেখযোগ্য হলেন, ভারতের স্বাধীনতা সংগ্রামের কিংবদন্তি নেতাজি সুভাষচন্দ্র বসু, পাকিস্তানের প্রধানমন্ত্রী ও বাঙালি রাজনীতিবিদ হোসেন শহীদ সোহ্‌রাওয়ার্দী, বাংলাদেশের জাতির জনক শেখ মুজিবুর রহমান এবং মজলুম জননেতা আবদুল হামিদ খান ভাসানী।
কিরণ বিষ্ণোই
কিরণ বিষ্ণোই, যিনি কিরণ গোদারা নামেও পরিচিত, হলেন ভারতের একজন ফ্রিস্টাইল কুস্তিগীর। তিনি ২০১৮ কমনওয়েলথ গেমসে ব্রোঞ্জ পদক বিজয়ী ছিলেন। তিনি ২০১৭ সালে কমনওয়েলথ কুস্তি চ্যাম্পিয়নশিপে স্বর্ণপদক বিজয়ীও হয়েছেন।
স্নানযাত্রা
ধর্মীয় গুরুত্ব
জগন্নাথের ভক্তদের বিশ্বাস, সেদিন যদি তারা পুরীর জগন্নাথ মন্দিরে দেবতাকে দর্শন করতে যান, তবে তাদের সকল পাপ থেকে মুক্ত হতে পারবেন। এই জন্য অসংখ্য ভক্ত স্নানযাত্রা উপলক্ষ্যে পুরীর মন্দির দর্শনে যান। স্কন্দপুরাণম্‌ বলা হয়েছে, পুরীর মন্দিরে বিগ্রহ প্রতিষ্ঠার পরেই প্রথম বার রাজা ইন্দ্রদ্যুম্ন এই অনুষ্ঠান আয়োজন করেছিলেন।
হিন্দু পুরাণে এলজিবিটি বিষয়বস্তু
দেবদেবীদের লিঙ্গ পার্থক্য
পট্টনায়ক লিখেছেন যে, শুধুমাত্র সমকাম উদ্দীপনার দিকে গুরুত্ব আরোপ করলে, লেখকের রচনার গভীর অধিবিদ্যামূলক গুরুত্বটি হারিয়ে যায়: মোহিনীর নারীসত্ত্বা হল সত্যের জাগতিক দিক এবং শিবকে আকর্ষিত করার যে চেষ্টা মোহিনী করেছিলেন, তা শুধুমাত্র শিবকে জাগতিক বিষয়ে আগ্রহী করে তোলার জন্যই তিনি করেন। পট্টনায়ক অপর একটি উপাখ্যানের উদাহরণ দেখিয়ে বলেছেন যে, কেবলমাত্র বিষ্ণুরই শিবকে "মোহিত" করার ক্ষমতা ছিল: এক অসুর নারীমূর্তি ধারণ করে শিবকে হত্যা করতে যায়। সে তার নারীমূর্তির যোনিতে তীক্ষ্ণ দাঁত স্থাপন করেছিল। শিব তার ছলনা ধরে ফেলেন এবং নিজের "পুরুষত্বে" একটি "বজ্র" স্থাপন করে "রতিক্রিয়া"র সময় সেই অসুরকে হত্যা করেন।
এলজিবিটি ও তৃতীয় লিঙ্গের রক্ষক
কৃষ্ণের পুত্র শাম্বও খোজা পুরুষ, রূপান্তরকামী ও সমকামোদ্দীপনার পৃষ্ঠপোষক। শাম্ব নারীর বস্ত্র পরিধান করে মানুষকে উপহাস করতেন এবং বিপথে চালনা করতেন। নারীর বেশ ধারণ করে তিনি সহজেই নারীদের সঙ্গে মিশতে পারতেন এবং তাঁদের সম্ভোগ করতেন। মৌষলপুরাণ গ্রন্থে দেখা যায়, শাম্ব একবার নারীর বেশ ধারণ করে কয়েকজন ঋষিকে নিজের গর্ভধারণ নিয়ে প্রশ্ন করেন। ঋষিরা তাঁকে অভিশাপ দেন যে, পুরুষ হওয়া সত্ত্বেও তিনি লৌহ মুষল প্রসব করবেন।
কক্সবাজার জেলা
প্রতিষ্ঠাকাল
১৮৫৪ সালে কক্সবাজার থানা গঠিত হয় এবং ঐ বছরই কক্সবাজার, চকরিয়া, মহেশখালী ও টেকনাফ থানার সমন্বয়ে কক্সবাজার মহকুমা গঠিত হয়। পরে টেকনাফ থেকে উখিয়া, মহেশখালী থেকে কুতুবদিয়া এবং কক্সবাজার সদর থেকে রামু থানাকে পৃথক করে এই মহকুমার অধীনে তিনটি নতুন থানা গঠিত হয়। ১৯৫৯ সালে কক্সবাজার জেলাকে টাউন কমিটিতে রূপান্তর করা হয়। ১৯৭২ সালে টাউন কমিটি বিলুপ্ত করে পৌরসভায় রূপান্তর করা হয়। প্রশাসনিক বিকেন্দ্রীকরণ কর্মসূচির আওতায় প্রথম পর্যায়ে থানাকে উপজেলায় রূপান্তর করা হয় এবং দ্বিতীয় পর্যায়ে ১৯৮৪ সালের ১ মার্চ কক্সবাজার মহকুমাকে জেলায় উন্নীত করা হয়। সর্বশেষ ২০০২ সালের ২৩ এপ্রিল বৃহত্তর চকরিয়া উপজেলা থেকে পেকুয়া উপজেলাকে পৃথক করা হয়।
মুক্তিযুদ্ধের ঘটনাবলি
১৯৭১ সালে মুক্তিযুদ্ধের সময় পাকবাহিনী চকরিয়ায় ১৩ জন লোককে হত্যা করে এবং বিভিন্ন স্থানে বাড়িঘর ও দোকানপাট জ্বালিয়ে দেয়। এসময় পাকবাহিনী টেকনাফ ডাকবাংলোতে ক্যাম্প স্থাপন করে এবং রামু, উখিয়া ও টেকনাফ থেকে প্রায় ২৫০জন নিরীহ লোককে ক্যাম্পে নিয়ে হত্যা করে।
প্রশাসনিক এলাকাসমূহ
কক্সবাজার জেলা ৯টি উপজেলা, ৯টি থানা, ৪টি পৌরসভা, ৭১টি ইউনিয়ন, ১৮৮টি মৌজা, ৯৯২টি গ্রাম ও ৪টি সংসদীয় আসন নিয়ে গঠিত।
উপজেলাসমূহ
কক্সবাজার জেলায় মোট ৯টি উপজেলা রয়েছে। উপজেলাগুলো হল:
পর্যটন
right|thumb|220px|কক্সবাজার সমুদ্র সৈকতে সূর্যাস্ত
অর্থনীতি
রপ্তানি পণ্য: পান, সুপারি, কাঁঠাল, কলা, পেঁপে, আনারস, চীনাবাদাম, কাঠ, চিংড়ি, শুঁটকি, লবণ, তামাক, সামুদ্রিক মাছ, নারিকেল, রাবার।
সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার
সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা সঙ্গীতধর্মী বা হাস্যরসাত্মক টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - পুরুষ" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন জন চার্লস ড্যালি ও বব নিউহার্ট। ১৯৬৯ সালে এটি "শ্রেষ্ঠ টিভি অভিনয়শিল্পী - সঙ্গীতধর্মী বা হাস্যরসাত্মক" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়।
কাজাখ ভাষা
১৯৮৯ সালে রুশ ভাষার সাথে কাজাখ ভাষাকে কাজাখস্তানের সরকারি ভাষা করা হয়। কাজাখ ভাষাতে কাজাখস্তানের প্রায় ৬৫ লক্ষ লোক কথা বলেন। এদের বেশিরভাগই জাতিগতভবে কাজাখ। এছাড়াও আফগানিস্তান, চীন, ইরান, কিরগিজস্তান, মঙ্গোলিয়া, রাশিয়া, তুরস্ক, তুর্কমেনিস্তান, ইউক্রেন, ও উজবেকিস্তানে কাজাখ ভাষা প্রচলিত। এথ্‌নোলগ অনুসারে সারা বিশ্বে কাজাখ ভাষাভাষীর সংখ্যা প্রায় ৮০ লক্ষ। ১৯৪১ সালে স্তালিন ভোলগা নদীর অববাহিকায় বসবাসকারী জার্মানভাষী একটি জনপদকে কাজাখস্তানে নির্বাসিত করেন; এরা পরে কাজাখ ভাষায় কথা বলা শুরু করে এবং সোভিয়েত ইউনিয়নের পতনের পর জার্মানিতে ফিরে আসলে জার্মানিতেও কাজাখভাষী একটি সংখ্যালঘু সম্প্রদায় গঠিত হয়।
নাইজেরিয়ায় গাঁজা
লাগোস স্টেট, এডো স্টেট, ডেল্টা স্টেট, ওসুন স্টেট, ওয়ো স্টেট এবং ওগুন স্টেট সহ নাইজেরিয়া রাজ্য জুড়ে গাঁজা ব্যাপকভাবে জন্মে।
এক ভিলেন
কাহিনী
বর্তমানে গুরু গুরু আয়েশার ঘাতককে সন্ধান করার লক্ষ্য নিয়েছেন। হত্যার পিছনে এটি সিজারের নয়, তা জানতে পেরে তিনি শেষ পর্যন্ত রাকেশকে ধরে ফেলেন, যখন সে অন্য এক নির্যাতনের শিকার হচ্ছে। গুরু রাকেশকে নির্মমভাবে মারধর করে তবে পরে তাকে হাসপাতালে ভর্তি করে এবং ফিরে আসার ইচ্ছায় ব্যয়ভার বহন করে। হাসপাতালে থাকাকালীন গুরু জানতে পারেন যে আয়েশা গর্ভবতী ছিলেন যা তাকে ক্ষুব্ধ করে তোলে। এর আগে তার সাথে অসভ্য কথা বলে এমন কোনও নার্সকে আক্রমণ করার সময়, রাকেশ আবার গুরু তাকে বাধা দেয় যিনি তাকে প্রায় মেরে ফেলেছিলেন, তবে একটি ইন্ট্রাকার্ডিয়াক ইনজেকশন দেওয়ার পরে তাকে পুনরুদ্ধার করেছিলেন এবং তাকে মুক্ত করেন। এদিকে, পুলিশ রাকেশ সম্পর্কে সত্য জানতে পেরে তার স্ত্রীকে জিজ্ঞাসাবাদের জন্য নিয়ে যায়। রাকেশ বুঝতে পেরেছিলেন যে গুরুই আয়েশার স্বামী, কারণ তিনি গর্ভবতী এবং গুরু প্রতিশোধ নিচ্ছেন বলে এই বলে তাকে হত্যা না করতে অনুরোধ করেছিলেন।
রাকেশ, যিনি এখন গুরুর পরিচয় জানেন, তিনি আয়েশার বাবার হত্যার আগে ফোনে তাকে কটূক্তি করেছিলেন এবং তারপরে আদিত্যের কাছে আত্মসমর্পণ করেন। রাকেশ আশা করেন গুরু তাকে হত্যা করবে যাতে তিনি তার স্ত্রী এবং অন্য সবার চোখে "নায়ক" হয়ে উঠবেন, আর গুরু একজন "ভিলেন" হয়ে উঠবেন। তবে সিজার সেই মুহুর্তে গুরুকে ডেকে বলেছে যে সে রাকেশের স্ত্রীকে হত্যা করেছে এবং গুরুকে তার ছেলের সমাপ্তি করতে বলেছে। রাগান্বিত হয়ে রাকেশ গুরুকে আহত করে এবং গাড়ি চালিয়ে ঘটনাস্থলেই মারা যাওয়ার সময় তাকে হত্যা করতে চলেছে। গুরু পরে রাকেশের পুত্রকে হত্যা করার পরিবর্তে তাকে গ্রহণ করেছিলেন এবং আয়েশার বালতি তালিকায় বাকী ইচ্ছাগুলি সম্পূর্ণ করেছিলেন।
চন্দ্রদ্বীপ
ইতিহাস
খ্রিস্টীয় ১৮ শতক পর্যন্ত চন্দ্রদ্বীপের হিন্দু শাসকরা স্বাধীন ছিল। এর পরে এই রাজ্যটি জমিদারিতে পরিণত হয়, অন্যদিকে চন্দ্রদ্বীপের বৃহত্তর অংশের নাম হয় বাকেরগঞ্জ নামে একজন মুসলিম অভিযাত্রী বাকর খানের নামে।
মুঘল আমলে এই অঞ্চল বাকলা-চন্দ্রদ্বীপ নামে পরিচিত হয়।
ব্রুনো আলভেস
আলভেস ২০০৭ সালে, পর্তুগাল জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি পর্তুগালের হয়ে ২টি ফিফা বিশ্বকাপ, ৩টি উয়েফা ইউরোপীয় চ্যাম্পিয়নশিপ এবং ১টি ফিফা কনফেডারেশন্স কাপে অংশগ্রহণ করেছেন। তিনি ২০১৬ উয়েফা ইউরজয়ী পর্তুগাল দলের একজন সদস্য ছিলেন।
সামোয়ার ইতিহাস
ঊনবিংশ শতাব্দী
ইউরোপীয়, তাহিতি য়ান এবং কুক দ্বীপপুঞ্জের মিশনারি এবং ব্যবসায়ীরা, জন উইলিয়ামস (মিশনারি) এর নেতৃত্বে ১৮৩০ সালের দিকে আগমন শুরু করেছিলেন। তাহিতির হয়ে এসে তারা সামোয়াতে লোটু টাইটি নামে পরিচিত ছিলেন। রেভো জন উইলিয়ামসকে আলি'ই মালিয়েটোয়া ভাইনু'উপো লোটু তাইটি প্রতিষ্ঠা করতে সহায়তা করেছিল যা সামোয়া খ্রিস্টান মণ্ডলীর চার্চে পরিণত হয়েছিল।
চার্লস উইলকসের নেতৃত্বে আমেরিকা যুক্তরাষ্ট্র এক্সপ্লোরিং অভিযান (১৮৩৮-৪২) ১৮৩৯ সালে সামোয়াতে পৌঁছেছিল এবং একজন ইংরেজ, মিশনারির পুত্র জন সি উইলিয়ামসকে ভারপ্রাপ্ত মার্কিন কনসাল নিযুক্ত করেছিলো। তবে এই নিয়োগটি মার্কিন স্টেট ডিপার্টমেন্ট কখনই স্বীকার করে না; জন সি উইলিয়ামসকে কেবলমাত্র "মার্কিন যুক্তরাষ্ট্রের বাণিজ্যিক এজেন্ট" হিসাবে স্বীকৃতি দেওয়া হয়েছিল। একজন ব্রিটিশ কনসাল ইতিমধ্যে আপিয়ায় বাস করছিলেন।
দ্বীপ বিভাগ
আরও দেখুন: জার্মান সামোয়া
স্বাধীনতা
১৯০৮ সাল থেকে মাও আন্দোলন ("মতামত আন্দোলন") প্রতিষ্ঠার সাথে সাথে পশ্চিম সামোয়ানরা তাদের স্বাধীনতার দাবি জানাতে শুরু করে। মাও আন্দোলন শুরু হয়েছিল ১৯৮৮ সালে বক্তব্যপ্রধান লাউকি নামুলাউ'উলু মামোর নেতৃত্বে 'সাভা'ইয়ের বিরুদ্ধে' মাউ আ পুল' প্রতিরোধের মধ্য দিয়ে। লাউকি এবং মাউ আ পুলের প্রধান, স্ত্রী ও শিশুদের ১৯০৯ সালে সাইপানে নির্বাসিত করা হয়েছিল। অনেকে প্রবাসে মারা গিয়েছিলেন। থাম্ব|Exiled group aboard German warship taking them to Saipan. Standing 3rd from the left is Lauaki Namulauulu Mamoe, 1909. ১৯১৪ সালের আগস্টে প্রথম বিশ্বযুদ্ধ শুরু হয়েছিল এবং এর পরেই নিউজিল্যান্ড জার্মান সামোয়া দখল ও দখলের জন্য একটি অভিযাত্রী বাহিনী পাঠিয়েছিল। যদিও জার্মানি দ্বীপপুঞ্জকে আনুষ্ঠানিকভাবে আত্মসমর্পণ করতে অস্বীকার করেছিল, তবুও কোনও প্রতিরোধের প্রস্তাব দেওয়া হয়নি এবং দখলটি কোনও লড়াই ছাড়াই হয়েছিল। প্রথম বিশ্বযুদ্ধ জুড়ে নিউজিল্যান্ড পশ্চিমা সামোয়া দখল অব্যাহত রেখেছিল। ১৯১৯ সালে ভার্সাই চুক্তির আওতায় জার্মানি এই দ্বীপপুঞ্জের দাবি ত্যাগ করে।
সামোয়া নামটি হতে "পশ্চিম" বিশেষণটি বাদ দেয়ার সিদ্ধান্তের পরে সামোয়া এবং আমেরিকান সামোয়ার মধ্যে একটি ছোট দ্বন্দ্বের সৃষ্টি হয়েছিল। ১৯৯৭ সালের ৪ জুলাই ওয়েস্টার্ন সামোয়া আইন পরিষদের একটি আইন দ্বারা এই পরিবর্তন আনা হয়েছিল। এই পদক্ষেপের কারণে প্রতিবেশী আমেরিকান সামোয়াতে "বিস্ময় ও হৈ চৈ পড়ে গিয়েছিল", কারণ কিছু আমেরিকান সামোয়ান নাম পরিবর্তনের দাবিটিকে "আসল" সামোয়া বলে অভিহিত করেছিল এবং ইঙ্গিত দিয়েছিল যে আমেরিকান সামোয়া একটি আমেরিকান পরিশিষ্ট ছিল মাত্র। আমেরিকান ভূখণ্ডের কয়েকজন বলেছিলেন যে এটি বোঝাচ্ছে যে এখানে কেবল একটি সামোয়া আছে। আমেরিকান সামোয়া আইনসভার দুই সদস্য ১৯৯৭ সালের সেপ্টেম্বরে অপিয়া সফর করেছিলেন সামোয়ান রাজ্যের প্রধান মালিয়তোয়া তনুমাফিলির সাথে দেখা করার জন্য, এবং শান্তি ও সুসম্পর্ক বজায় রাখার জন্য নামটি পরিবর্তিত করার পক্ষে লবি করেছিলেন। সামোয়ার, সামোয়া নাম ব্যবহারে নিষেধাজ্ঞার জন্য জাতিসংঘের কাছে আমেরিকান সামোয়ার একটি আবেদনের বিষয় গুরুত্ব সহকারে আলোচনা করা হয়েছিল এবং আমেরিকান সামোয়ার দশ জন প্রতিনিধি আমেরিকান সামোয়া যাতে স্বাধীন সামোয়ার নতুন নাম স্বীকৃতি না দেয় তা নিশ্চিতের লক্ষ্যে একটি ব্যর্থ বিলকে স্পনসর করেছিলেন। প্রস্তাবিত আমেরিকান সামোয়ান বিলের প্রতি স্বাধীন সামোয়ার প্রধানমন্ত্রী তোফিলাউ এতি আলেসানা সমালোচনা স্বরূপ এই বিলটিকে "অসঙ্গত এবং দায়িত্বহীন" বলে অভিহিত করেছিলেন। থাম্ব|New Zealand sailors removing the white strip from lava-lava, the insignia of the Mau uniform, circa 1930 ২০০২ সালে, নিউজিল্যান্ডের প্রধানমন্ত্রী হেলেন ক্লার্ক নিউজিল্যান্ডের প্রশাসনের সময়কালের দুটি ঘটনার জন্য আনুষ্ঠানিকভাবে ক্ষমা চেয়েছিলেন: ১৯১৮ সালে এসএস তালুনকে কোয়ারেন্টিন করায় ব্যর্থতা, যেটি 'স্প্যানিশ' ফ্লু'কে সামোয়াতে পৌঁছে দিয়েছিল, ফলে মহামারীতে সামোয়া ধ্বংস হয়ে গিয়েছিল এবং ১৯২৯ সালে একটি আনুষ্ঠানিক শোভাযাত্রার সময় অহিংস মাউ আন্দোলনের নেতাদের গুলি করা।
ধড়কান (১৯৪৬-এর চলচ্চিত্র)
ধড়কান হল বলিউডের একটি চলচ্চিত্র। এটি ১৯৪৬ সালে মুক্তি পেয়েছিল।
স্ত্রী
থাম্ব|235x235পিক্সেল| বরিস কাস্টোডিভের আঁকা বণিকের স্ত্রী (১৯১৮) একজন স্ত্রী হলেন একটি ধারাবাহিক বৈবাহিক সম্পর্কের নারী অংশীদার।
স্ত্রীর অধিকার এবং বাধ্যবাধকতা তার সঙ্গীর সাথে সম্পর্কিত এবং সম্প্রদায়ে তার অবস্থান এবং আইন অনুযায়ী ভিন্ন সংস্কৃতিগুলোর মধ্যে ভিন্ন হয় এবং সময়ের সাথে সাথে তার তারতম্য ঘটে।
সম্পর্কিত পরিভাষা
স্ত্রী হিসেবে এই শব্দটি সাধারণত আইন দ্বারা অনুমোদিত ইউনিয়নে (ধর্মীয় আইনসহ) কোনো নারীকেই বলা হয়, কোনো অনানুষ্ঠানিক সহবাসের সম্পর্কের কোনো নারীকে নয়, যে একজন বান্ধবী, অংশীদার, সহবাসী, উপপত্নী, উপপত্নী ইত্যাদি হিসেবে আখ্যায়িত হতে পারে। তবে তথাকথিত প্রচলিত আইন বিবাহের কোনো নারী নিজেকে সাধারণ আইনী স্ত্রী, ডি ফ্যাক্টো স্ত্রী বা কেবল স্ত্রী হিসেবে বর্ণনা করতে পারেন। যারা লিঙ্গ নিরপেক্ষতার দিকে এগিয়ে যেতে চাইছেন তারা উভয় বিবাহের অংশীদারকে "পত্নী" হিসেবে উল্লেখ করতে পারেন এবং অনেক দেশ এবং সমাজ "স্ত্রী" এবং "স্বামী" কে "পত্নী" দ্বারা প্রতিস্থাপন করে তাঁদের আইনী ব্যবস্থাটিকে পুনঃর্নির্মাণ করছে। একজন প্রাক্তন স্ত্রী যার স্ত্রী মারা গেছে সে বিধবা।
ঐতিহাসিক অবস্থা
কোনো নারী যদি বিয়ে করতে না চান, তবে তার জন্য অন্য বিকল্পের একটি হল ধর্মযাজিকা হয়ে একটি কনভেন্টে প্রবেশ করা। "খ্রিস্টের বধূ " হয়ে ওঠার জন্য, একটি ব্যবস্থা যেখানে তার সতীত্ব এবং অর্থনৈতিক বেঁচে থাকা সুরক্ষিত থাকবে। একজন স্ত্রী এবং ধর্মযাজিকা দুজনেই খ্রিস্টান ঘোমটা পরতেন, যা বিবাহের অধিকার দ্বারা তাঁদের সুরক্ষার ঘোষণা দেয়। ধর্মযাজিকা হওয়ার বিকল্পের চেয়ে অনেক বেশি তাৎপর্য ছিল পশ্চিমের অ-ধর্মীয় স্পিনস্টারহুডের বিকল্প। একটি অবিবাহিত নারী, ফেম সোল, তার নিজের সম্পত্তি থাকার এবং নিজের নামে চুক্তি করার অধিকার ছিল। জন হাজনালের দ্বারা প্রথমবারের মতো পরিমাণগতভাবে প্রমাণিত হয়েছিল যে, ১৯শ এবং ২০শ শতকের গোড়ার দিকে অ-কেরানী পাশ্চাত্য নারীদের যারা কখনো বিবাহ করেননি তাঁদের শতকরা ১০-১৫% এর বেশি ছিল, নারী ব্রহ্মচর্যের প্রসার এখনও অন্য কোনও প্রধান ঐতিহ্যবাহী সভ্যতার জন্য নথিভুক্ত হয়নি । এর সাথে, প্রারম্ভিক আধুনিক পশ্চিমা নারীরা অন্যান্য বড় ঐতিহ্যবাহী সংস্কৃতির তুলনায় বেশ বেশি বয়সে (সাধারণত মধ্য ২০ বছর থেকে শেষের দিক পর্যন্ত) বিবাহ বন্ধনে আবদ্ধ হতো। পশ্চিমা নারীদের প্রথম বিবাহের বেশি বয়সটি বহু প্যারিশ পুনর্গঠন অধ্যয়ন দ্বারা দেখানো হয়েছে যে একটি ঐতিহ্যবাহী পশ্চিমা বিবাহের ধরন যা কমপক্ষে ১৬শ শতাব্দীর মাঝামাঝি সময়ের আগে থেকেই চলতো।
সমসাময়িক অবস্থা
বিংশ শতাব্দীতে, পশ্চিমা বিবাহের ক্ষেত্রে স্ত্রীর ভূমিকা দুইটি প্রধান উপায়ে পরিবর্তিত হয়েছিল; প্রথমটি একটি "সংঘবদ্ধ বিবাহের প্রতিষ্ঠানের" থেকে বিচ্ছেদ; মধ্যযুগের পর প্রথমবারের মতো স্ত্রীরা স্বতন্ত্র আইনী সত্তা হয়ে ওঠেন এবং তাঁদের নিজস্ব সম্পত্তি এবং মজুরির অনুমতি পান। ততক্ষণে, বিবাহের অংশীদাররা একত্রে একটি আইনী সত্তা ছিল, তবে কেবল স্বামীকে এই অধিকার প্রয়োগ করার অনুমতি দেওয়া হয়েছিল, যাকে বলা হতো কভারচার । দ্বিতীয় পরিবর্তনটি ছিল মধ্য ও উচ্চ-শ্রেণীর পারিবারিক জীবনের আমূল পরিবর্তন, যখন ১৯৬০ এর দিকে এই স্ত্রীরা তাঁদের বাড়ির বাইরে কাজ শুরু করে এবং বিবাহবিচ্ছেদেরফলে একক-অভিভাবক পরিবারকে সামাজিক স্বীকৃতি দেওয়া হয় এবং সৎ পরিবার বা "মিশ্রিত পরিবার"কে আরও "স্বতন্ত্র বিবাহ" হিসেবে।
ইসলামে স্ত্রী
ঐতিহ্যগতভাবে, মুসলিম বিবাহিত নারীরা দৃশ্যমান কোনো চিহ্ন (যেমন- বিবাহের আংটি) দ্বারা অবিবাহিত নারীদের থেকে আলাদা নয়। তবে পশ্চিমা সংস্কৃতি থেকে বিগত ত্রিশ বছরে নারীদের বিবাহের আংটির চল সম্প্রতি গৃহীত হয়েছে।
ইলোকানো ভাষা
ফিলিপিনের বিভিন্ন জাতির মধ্যে ইলোকানোরাই সর্বাগ্রে উত্তর আমেরিকায় বিপুল সংখ্যায় অভিবাসন গ্রহণ করে। হাওয়াই, ক্যালিফোর্নিয়া, প্রশান্ত মহাসাগরের উপকূলের উত্তর-পশ্চিম যুক্তরাষ্ট্র ও আলাস্কাতে এরা যথেষ্ট সংখ্যায় বিদ্যমান। হাওয়াই ও ক্যালিফোর্নিয়ার কিছু স্কুলে ইলোকানো ভাষা পড়ানো হয়।
উড়ে যায় বকপক্ষী
পটভূমি
এই ধারাবাহিকটিতে দেখানো হয়েছে গ্রামের অতিদরিদ্র একটি গানের দল ও তাদের জীবনযাপনের ইতিহাস। যাদের নুন আনতে পান্তা ফুরায়। তার পরেও তারা করে চলে তাদের যাপিত জীবনের সংগ্রাম। তাদের হাসি-কান্না, আনন্দ-বেদনা তুলে ধরা হয়েছে।
গানসমূহ
● আমার কইলজা ছান ছান করে- সুবীর নন্দী
মোনা বার্থেল
মোনা বার্থেল (জার্মান ভাষায়: Mona Barthel, জন্ম জুলাই ১১, ১৯৯০) একজন জার্মান পেশাদার নারী টেনিস খেলোয়াড়। বার্থেল তিনটি একক এবং একটি ডাবল শিরোপা জিতেছেন ওমেন টেনিস এ্যাসোসিয়েশন ট্যুরে। এছাড়া ইন্টারন্যাশলান টেনিস ফেডারেশন সার্কিটে তিনি পাচবার একক এবং একবার ডাবল শিরোপা অর্জন করেন। ২০১৩ এর
বিশ্বের বৃহত্তম বিমানসংস্থাসমূহ
বিমানসংস্থা কোম্পানির আয় অনুযায়ী
উল্লেখ্য যে এমিরেট্‌স এয়ারলাইন্স একটি সরকারি-মালিকানাধীন কোম্পানি বিধায় এই তালিকায় অন্তর্ভুক্ত হয় নি। এর ২০১৪-২০১৫ সালের আয় ছিল 88.819 AED বিলিয়ন ( ইউএসডি বিলিয়ন), মুনাফা 4.555 AED বিলিয়ন ( ইউএসডি বিলিয়ন) ও সম্পত্তি 111.362 AED বিলিয়ন ( ইউএসডি) বিলিয়ন এবং ৫৬,৭২৫ জন কর্মী।
নাট্যধর্মী টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার
নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা নাট্যধর্মী টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - নারী" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন পলিন ফ্রেডরিকস। ১৯৬৯ সালে এটি "শ্রেষ্ঠ টিভি অভিনেত্রী - নাট্য" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়।
বাঘ
আকার
বাঘ পৃথিবীর সর্ববৃহৎ বিড়াল প্রজাতি। বাঘ বিড়াল প্রজাতির অন্য সকল প্রাণী এমন কি সিংহ হতেও বড় এবং শক্তিশালী প্রাণী। বাঘ লম্বায় ৩.৩ মিটার (১১ ফিট) এবং ওজনে ৩০০ কিলোগ্রাম (৬৬০পাউন্ড) পর্যন্ত হয়। তবে পুরুষ বেঙ্গল টাইগার গড়ে ২২১ কিলোগ্রাম ওজনের হয়, আর স্ত্রী বাঘিনী গড়ে ১৩৭ কিলোগ্রাম ওজনের হয়। বাঘ দের ওজন-আকার এসব এর উপপ্রজাতি ভেদে ভিন্ন হয়।
জনন
বাঘের মিলন বছরের যেকোন সময় হতে পারে।তবে নভেম্বর-এপ্রিলের মধ্যেই সর্বাধিক মিলন ঘটে। বাঘিনীদের গর্ভাবস্থাকাল ১০৩-১০৫ দিন, এক সাথে ২-৪টি বাচ্চা দিয়ে থাকে।
সোনালী বাঘ
বিংশ শতকের শুরুর দিকে এই বাঘ বনে পাওয়া যেতো বলে জানা যায়। শেষ বন্য সোনালি বাঘকে মহীশুরের বনে শিকার করা হয়েছিলো। এই বাঘগুলি ডোরাহীন বা প্রায় ডোরাহীন হয়। বিশেষত পেটের দিকে ডোরা থাকেই না। ভীম নামে এক পোষা বাঘকে পালিত সোনালি বাঘের পুর্বপুরুষ মনে করা হয়।
সাংস্কৃতিক প্রভাব
বাংলাদেশ এর সংস্কৃতি তে বাঘ এক কিংবদন্তি। বাঘ আর বাংলাদেশ এর সংস্কৃতি অঙ্গাঅঙ্গী ভাবে জড়িত। বাংলাদেশ এর সাহিত্যে বাঘের কথা এসেছে বহুবার। বাঘ বাংলাদেশ এর অন্যতম প্রতীকে পরিণত হয়েছে। বাংলাদেশ ক্রিকেট টিম এর প্রতীকও বাঘ।
বাংলাদেশ
সুন্দরবন অঞ্চলে বাঘ সংরক্ষণের চেষ্টা চলছে। তবে তার পরও ক্রমেই সুন্দরবন এ বাঘের সংখ্যা কমে যাচ্ছে। ২০১৫ সালের ২৯ শে জুলাই বিশ্ব বাঘ দিবসের এক রিপোর্ট অনুযায়ী বাংলাদেশের সুন্দরবন অংশে বাঘ আছে মাত্র ১০৬টি। তাছাড়া বাংলাদেশ এর ঢাকা মিরপুর চিড়িয়াখানায় বাঘ সংরক্ষণ এর চেষ্টা চলছে।
গুরজিত কাউর
প্রথম জীবন
যেহেতু এটি একটি বাস্তব সম্মত ব্যবস্থা ছিল না, তাই তাদের বাবা-মা অবশেষে ২০০৬ সালে, দুই মেয়েকে, ৭০ কিলোমিটার দূরে পাঞ্জাবের তরণতারণ জেলার কাইরনে অবস্থিত একটি বোর্ডিং স্কুলে পাঠানোর সিদ্ধান্ত নেন। কাইরন দেশের প্রাচীনতম এবং সর্বাধিক বিখ্যাত মহিলা হকির আঁতুড়ঘরের মধ্যে একটি, এবং এই দুই বোন সেখানে এই খেলার প্রতি তাদের আবেগকে আবিষ্কার করেন। হকিতে তাদের শ্রেষ্ঠত্ব, এই বিদ্যালয়ের সরকারী বিভাগে তাদের স্থান পাকা করে। এর ফলে তাদের বিনামূল্যে শিক্ষা এবং খাবারের ব্যবস্থা হয়, যা, তাদের অর্থ সংকটে থাকা বাবা মা কে যথেষ্ট স্বস্তি দেয়।
খেলোয়াড় জীবন
২০১৮ সালের হকি বিশ্বকাপের আগে, স্পেন সফরে স্প্যানিশ জাতীয় দলের সঙ্গে ভারতীয় দলটি পাঁচ ম্যাচের সিরিজ খেলেছিল, যেটি তারা ৪-১ এ জেতে। ফাইনাল ম্যাচে, অধিনায়ক রাণী রামপালের পাশাপাশি গুরজিত কাউর দুটি গোল করেন, খেলা শেষ হয় ৪-১ এ।
মানসী জোশী
২০১৭ সালের ফেব্রুয়ারী মাসে ২০১৭ মহিলা ক্রিকেট বিশ্বকাপ বাছাইপর্বে আয়ারল্যান্ডের বিপক্ষে তাঁর মহিলা একদিনের আন্তর্জাতিক ক্রিকেটে (মহিলাদের ওডিআই) অভিষেক হয়। তিনি ২০১৭ সালের ২৬শে মে তারিখে হিন্দুস্তান টাইমস কর্তৃক এইচটি ইয়ুথ ফোরামে তাদের ফ্ল্যাগশিপ ইভেন্টে ৩০ বছরের কম বয়সী শীর্ষ ৩০-এর জন্য সম্মানিত হন। ২০১৭ মহিলা ক্রিকেট বিশ্বকাপের ফাইনালে পৌঁছানোর দলে জোশী ছিলেন, সেখানে দলটি ইংল্যান্ডের কাছে নয় রানে হেরেছিল।
উপালি
উল্লেখ
ধর্মগ্রন্থগুলিতে উপালির ব্যক্তিত্ব বিস্তারিতভাবে বর্ণিত হয়নি। গ্রন্থে প্রধানত ভিক্ষুজীবনের নিয়মাবলি বিষয়ে তার জ্ঞান-সংক্রান্ত গৎবাঁধা গুণাবলির কথাই উল্লিখিত হয়েছে। পালি গ্রন্থগুলির ক্ষেত্রে এই কথা বিশেষভাবে প্রযোজ্য।
আবুল হোসেন মিয়া (সাহিত্যিক)
সাহিত্যকর্ম
কবি আবুল হোসেন মিয়া ছিলেন সাদাসিধে মানুষ। সারা জীবন তিনি শহরেরই কাটিয়েছেন,  কিন্তু তাঁর লেখা ও আচরণ থেকে গ্রামের সজীব স্পর্শ কখনো মুছে যায় নাই। শৈশব থেকেই তিনি লেখালেখি শুরু করেন এবং পত্র-পত্রিকায় তাঁর লেখা ছাপা হয়। তিনি যখন রাজৈর স্কুলের ষষ্ঠ শ্রেণীর ছাত্র তখন তাঁর প্রথম লেখা ‘ভরাভাদরে’ প্রকাশিত হয়। ১৯৩২ সালে কোলকাতার ‘শিশু সাথী’ পত্রিকার ভাদ্র সংখ্যায় ওই লেখাটি প্রকাশিত হলে রাজৈর সাব-রেজিস্টার অফিসে হই চই শুরু হয়ে যায়। ওই অফিসে তখন শিশু-সাথী  পত্রিকা রাখা হতো। ফরিদপুরের বিশিষ্ট কবি সুফী মোতাহার হোসেনের অনুপ্রেরণায় সনেট লেখা শুরু করেন এবং তার রচিত একটি সনেট কলেজ ম্যাগাজিনে প্রকাশিত হয়। এই সময় মানিক বন্দ্যোপাধ্যায়, ডঃ হুমায়ুন কবির‌, কবি গোলাম মোস্তফা এবং কবি জসীম উদ্‌দীনের সাথে তার পরিচয় ঘটে। কবি আবুল হোসেন মিয়া’র অনেক কবিতা,  ছড়া ও গল্প বিভিন্ন পত্র-পত্রিকায় প্রকাশিত হয়েছে। সংগ্রহের অভাবে সে সব লেখা ছড়িয়ে ছিটিয়ে আছে। কোন হৈ চৈ নয়,  নিভৃতে-নীরবে লেখাটি পৌঁছে দিতেন বিভাগীয় সম্পাদকের টেবিলে। ছাপা হলে খুব খুশি হতেন,  না ছাপা হলে কোন দুঃখ ছিলো না। এভাবেই লেখা প্রকাশিত হয়েছে দীর্ঘকাল। অবশেষে বাংলা বাজার থেকে প্রকাশিত হয়েছে তার প্রথম ছড়ার বই ‘তালবেতালের ছড়া’। তৎকালিন  মাসিক কচি-কাঁচা,  টাপুর-টুপুর,  মাসিক মুকুল,  খেলাঘর,  সবুজ পাতা ছাড়াও সকল পত্রিকায় শিশু-কিশোরদের জন্য তিনি নিয়মিত লিখেছেন। আবুল হোসেন মিয়ার যতো লেখা প্রকাশিত হয়েছে সে তুলনায় তাঁর বইয়ের সংখ্যা কম। সবুজ গাঁয়ে সবুজ ও তালবেতালের ছড়া এবং বাংলাদেশ শিশু একাডেমি ‘একটু খানি’ শিরোনামে একটি ছড়া-কবিতার বই প্রকাশ করে। ছোটদের জন্য লেখা এসব বই ছাড়াও স্কুল-কলেজের পাঠ্য বইয়ে কবি আবুল হোসেন মিয়া’র বেশ কয়টি লেখা তালিকাভুক্ত ছিলো।
ম্যাডামা
সামরিক ব্যবহার
২৩শে অক্টোবর, ২০১৪-এ, ফরাসি সরকার অপারেশন বারখানের অধীনে এখানে হেলিকপ্টার এবং ৫০টি ফরাসি সৈন্য ঘাঁটি স্থাপনের পরিকল্পনা ঘোষণা করে। ফরাসি সেনাবাহিনী একটি ফরোয়ার্ড অপারেটিং ঘাঁটি তৈরি করেছিল। ১ জানুয়ারী ২০১৫ তারিখে ফরাসি সামরিক বাহিনীর প্রায় ২০০ থেকে ২৫০ সৈন্য রয়েছে।
মঞ্জু ভারতী
কর্মজীবন
২০২০ সালে, মঞ্জু ভারতী শোবিজ আইকন অ্যাওয়ার্ড ২০২০ পুরস্কার লাভ করেন। পুরস্কার প্রদান অনুষ্ঠানটি গ্র্যান্ড হায়াত, মুম্বাইতে অনুষ্ঠিত হয়।
উদ্ভিদ উদ্যান, ময়মনসিংহ
বর্ণনা
গার্ডেনের সৌন্দর্য বর্ধন এবং দর্শনার্থীদের বিনোদনের জন্য বন্য পশু-পাখির প্রতিকৃতি নির্মাণ করে বিভিন্ন দর্শণীয় পয়েন্টে স্থাপন করা হয়েছে। প্রতিকৃতির মধ্যে দ্বীপ জোনে দুটি রাজহাঁস ও দুটি সারস, গেইটের সম্মুখে পাইন গাছের গোড়ায় পশুর রাজা সিংহ, অরকোরিয়া গাছের গোড়ায় হরিণ, বাগানের ভেতরের প্রবেশ দ্বারের কাছেই রয়েল বেঙ্গল টাইগার, বিড়াল। দর্শাণার্থীদের শুভ কামনায় শাবকসহ রয়েছে অস্ট্রেলিয়া মহাদেশের জাতীয় পশু ক্যাঙ্গারু। তবে সবগুলোই বালু আর সিমেন্টের তৈরী।
রুবেন দিয়াস
আন্তর্জাতিক ফুটবল
দিয়াস পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। পর্তুগালের বয়সভিত্তিক দলের হয়ে তিনি প্রায় ৫ বছরে ৬৩ ম্যাচে অংশগ্রহণ করে ৩টি গোল করেছেন।
তিলোত্তমা
সুন্দ ও উপাসুন্দের জন্ম ও বিনাশ
বাম|থাম্ব|অপ্সরা তিলোত্তমাকে নিয়ে যুদ্ধরত [[সুন্দ ও উপাসুন্দ ভাতৃদ্বয়]]
দেবতাদের জাদুকরী
মহাভারতে (প্রথম অধ্যায়: আদিপর্ব) বর্ণিত রয়েছে: ব্রহ্মা তিলোত্তামার সৌন্দর্যে প্রভাবিত না হলেও, অন্যান্য দেবতারা তার সৌন্দর্যে জাদুমগ্ধ ছিলেন। প্রথমদিকে, শিব এবং ইন্দ্র অকাতর ছিলেন, তবে, তাকে দেখার ইচ্ছায় মহান দেবতা শিব নিজের একটি মাথা তার সামনে এবং আরেকটি তার মাথার পিছনে বিকশিত করেছিল তাকে পরিক্রমার জন্য। অন্যদিকে স্বর্গের আরেক ঈশ্বর ইন্দ্র অবশ্য তিলোত্তমাকে দেখার জন্য নিজের দেহে হাজার লাল চোখ বিকাশ করেছিল। আরেক কিংবদন্তি বর্ণনা করেছেন যে, গৌতম মহর্ষি তার স্ত্রী অহল্যাকে প্ররোচিত করার জন্য ইন্দ্রকে অভিশাপ দিয়েছিলেন। গৌতম আদেশ দিয়েছিলেন যে ইন্দ্র তার শরীরে হাজার যোনির বিকাশ ঘটবে, তবে ইন্দ্র তিলোত্তামার দিকে দৃষ্টি দিলে এগুলি হাজার চোখে পরিণত হবে।
মিস অ্যান্ড মিস্টার সুপ্রান্যাশনাল
মিস এবং মিস্টার সুপারন্যাশনালের বর্তমান মালিকরা হলেন ওয়ার্ল্ড বিউটি অ্যাসোসিয়েশন এসএ এবং নোওয়া সিনা যার সভাপতি হলেন এর প্রতিষ্ঠাতা গেরহার্ড পারজুতকা ভন লিপিনস্কি প্রযোজনা সংস্থা নোওয়া সিনার সভাপতি।
পলেট গডার্ড
প্রারম্ভিক জীবন
মারিও লেভি ১৯১০ সালের ৩ জুন জন্মগ্রহণ করেন। তার পিতা জোসেফ রাসেল লেভি (১৮৮১-১৯৫৪) ছিলেন সল্ট লেক সিটির একজন প্রসিদ্ধ ইহুদি চুরুট উৎপাদনকারী এবং তার মাতা আল্টা মে গডার্ড (১৮৮৭-১৯৮৩) ছিলেন এপিস্কোপালিয়ান ইংরেজ। ১৯০৮ সালে তার পিতামাতা বিয়ে করেন এবং মারিও যখন খুব ছোট তখন তারা আলাদা হয়ে যান। ১৯২৬ সালে তাদের বিবাহ বিচ্ছেদ চূড়ান্ত হয়। গডার্ড বলেন যে তার পিতা তার মা ও তাকে ছেড়ে চলে গিয়েছিল, কিন্তু লেভি বলে আল্টা তার সন্তানকে নিয়ে পালিয়ে গিয়েছিল। তার মা তাকে লালন পালন করে বড় করে তোলে। ১৯৩০ এর দশকের শেষের দিকে গডার্ড যখন খ্যাতি অর্জন করে তখন তার পিতার সাথে তার সাক্ষাৎ হয়।
উবু অবস্থান
অ্যানাটমি
অ্যানাটমির বিচারে অবস্থানটি মানব দেহে মুখ নিচু করে রাখার একটি অবস্থান। এটি সুপারিন পজিশনের বিরোধী। শারীরবৃত্তীয় অবস্থানের দিক থেকে ব্যাখ্যা করলে বোঝা যায় এ অবস্থানে ভেন্ট্রাল পাশটি নিচে এবং পৃষ্ঠের দিকটি উপরে থাকে।
মহা উপনিষদ
মহা উপনিষদ (সংস্কৃত: महा उपनिषद्) হল সংস্কৃত পাঠ এবং এটি হিন্দুধর্মের একটি ক্ষুদ্র উপনিষদ। পাঠ্যটিকে সামন্য উপনিষদ হিসেবে শ্রেণীবদ্ধ করা হয়েছে।
বুমেরাং
ছোঁড়ার পদ্ধতি
thumb|বামহাতি বুমেরাং ছোঁড়ার চিত্র
জীবনমুক্ত
অদ্বৈত দৃষ্টিভঙ্গি
শ্রমণিক ঐতিহ্যে, জীবনমুক্তকে বৌদ্ধধর্মে অর্হৎ ও জৈনধর্মে অরিহন্ত বলা হয়।
নিহিতার্থ
পর্যায় ৩: তৃতীয় পর্যায় সমীপ্য - হল ঈশ্বরের সাথে ঘনিষ্ঠতা - চেতনার অচেতন স্বপ্নহীন অবস্থার সাথে সঙ্গতিপূর্ণ - ঈশ্বর-উপলব্ধি ঘটে যখন সগুণ ঈশ্বরের প্রকৃতি উপলব্ধি করা হয় এবং একজন তাঁর/তার কাছে আত্মসমর্পণ করে। যখন এই পর্যায়টি অর্জিত হয় তখন ব্যক্তি মুক্তি লাভের জন্য সমস্ত আত্ম-প্রচেষ্টা থেকে মুক্তি পায়, ধর্ম ও এর দাসত্ব থেকে মুক্তি এবং সমস্ত স্ব-আরোপিত বোঝা পরিত্যাগ করে – সাম্য, প্রশান্তি, চিরস্থায়ী অবস্থা অর্জন করে আনন্দ ও শান্তি।